Rumeni strnad
Rumeni strnad (znanstveno ime Emberiza citrinella) je ptič pevec iz družine strnadov, ki gnezdi v Evropi in večjem delu Azije. Prehranjuje se večinoma s semeni, v obdobju ko skrbi za leglo pa lovi tudi žuželke.

Opis 
Je razmeroma velik predstavnik strnadov, ki v dolžino meri med 15,5 in 17 cm.

Hrbtni del perja je olivno rjave barve, z močnimi črnimi progami. Trtica je rdeče-rjava in brez vzorca, rep pa dolg, črno-bele barve. Kljun je majhen, siv, spodnja stran je nekoliko svetlejša od zgornje. Samca v poletnem perju ni možno zamenjati z nobeno drugo vrsto, saj ima živorumeno glavo z nekaj temnega vzorca po licih in vrhu glave. Po prsih in trebuhu je prav tako živorumen, z dodatkom olivno-zelene ali rdeče-rjave barve in temnimi progami. Samica in samec v zimskem perju sta manj živo obarvana z več rjavega perja po prsih in trebuhu ter močnejšim temnim vzorcem na glavi. Enoletni mladiči so le rahlo rumenkasti po trebuhu in jih je v praksi enostavno zamenjati z mladiči beloglavega strnada.

Njegovo petje je zelo prepoznavno, s hitro serijo 5 do 8 kratkih zlogov in enim daljšim, drugačnim (»si-si-si-si-si-si-süüüüüü«).

Življenjski prostor in razširjenost 
Pogost je v kulturni krajini, z grmovjem zaraslih območjih, ob robu gozdov in jasah, kjer na tleh išče hrano. Gnezdi prav tako na tleh.

Gnezdi po vsej Evropi razen v visokogorjih in večjem delu Azije. Evropsko populacijo ocenjujejo na 18 do 31 milijonov parov in čeprav njihovo število vidno upada, vrsta še ne dosega kriterijev ogroženosti. Vnešen je bil tudi v Avstralijo in na Novo Zelandijo, kjer se uspešno razmnožuje.

Večinoma prezimi na gnezditvenem območju, le osebki, ki živijo na skrajnem severu (npr. v Skandinaviji), se pozimi odselijo južneje. Pozimi se združuje v jate, lahko tudi s podobnimi vrstami (npr. z beloglavim strnadom in s ščinkavci).

V Sloveniji po ocenah živi 30.000 do 50.000 parov, približno toliko jih tudi prezimuje. Pozimi se pojavlja po celi državi razen najvišjih goratih predelov, vendar pa zaradi intenzifikacije kmetijstva njegovo število upada.

Viri

Zunanje povezave 

 Rumeni strnad na straneh DOPPS
 Priročnik za določanje spola in starosti  

Strnadi
Ptiči Azije
Ptiči Evrope
Ptiči Slovenije
Taksoni, opisani leta 1758
Rumeni strnad ( znanstveno ime Emberiza citrinella ) je ptič pevec iz družine strnadov , ki gnezdi v Evropi in večjem delu Azije . Prehranjuje se večinoma s semeni , v obdobju ko skrbi za leglo pa lovi tudi žuželke . Opis Je razmeroma velik predstavnik strnadov , ki v dolžino meri med5 incm . Hrbtni del perja je olivno rjave barve , z močnimi črnimi progami . Trtica je rdeče - rjava in brez vzorca , rep pa dolg , črno - bele barve . Kljun je majhen , siv , spodnja stran je nekoliko svetlejša od zgornje . Samca v poletnem perju ni možno zamenjati z nobeno drugo vrsto , saj ima živorumeno glavo z nekaj temnega vzorca po licih in vrhu glave . Po prsih in trebuhu je prav tako živorumen , z dodatkom olivno - zelene ali rdeče - rjave barve in temnimi progami . Samica in samec v zimskem perju sta manj živo obarvana z več rjavega perja po prsih in trebuhu ter močnejšim temnim vzorcem na glavi . Enoletni mladiči so le rahlo rumenkasti po trebuhu in jih je v praksi enostavno zamenjati z mladiči beloglavega strnada . Njegovo petje je zelo prepoznavno , s hitro serijodokratkih zlogov in enim daljšim , drugačnim ( » si - si - si - si - si - si - süüüüüü « ) . Življenjski prostor in razširjenost Pogost je v kulturni krajini , z grmovjem zaraslih območjih , ob robu gozdov in jasah , kjer na tleh išče hrano . Gnezdi prav tako na tleh . Gnezdi po vsej Evropi razen v visokogorjih in večjem delu Azije . Evropsko populacijo ocenjujejo nadomilijonov parov in čeprav njihovo število vidno upada , vrsta še ne dosega kriterijev ogroženosti . Vnešen je bil tudi v Avstralijo in na Novo Zelandijo , kjer se uspešno razmnožuje . Večinoma prezimi na gnezditvenem območju , le osebki , ki živijo na skrajnem severu ( npr . v Skandinaviji ) , se pozimi odselijo južneje . Pozimi se združuje v jate , lahko tudi s podobnimi vrstami ( npr . z beloglavim strnadom in s ščinkavci ) . V Sloveniji po ocenah živi000 do000 parov , približno toliko jih tudi prezimuje . Pozimi se pojavlja po celi državi razen najvišjih goratih predelov , vendar pa zaradi intenzifikacije kmetijstva njegovo število upada . Viri Zunanje povezave Rumeni strnad na straneh DOPPS Priročnik za določanje spola in starosti Strnadi Ptiči Azije Ptiči Evrope Ptiči Slovenije Taksoni , opisani leta